**UTJECAJ PRIMJENE INSEKTICIDA NA ENERGIJU KLIJANJA I KLIJAVOST SJEMENA HIBRIDA KUKURUZA I SUNCOKRETA**

Branimir Šimić, Luka Andrić, Anto Mijić, Josip Šimenić, Vlado Andračić, Ivica Beraković,

Poljoprivredni institut Osijek, Južno predgrađe 17, 31 000Osijek, e-mail: branimir.simic@poljinos.hr

SAŽETAK

Proizvodnja sjemena je obično veča od potreba, a dio sjemena čuva se kao zaliha. Činjenica da su agrotehnika proizvodnje i urodi sjemena povezani s više rizika (osobito suša) te ne predvidivost potreba tržišta za sjemenom uvjetuju ovakov pristup organiziranju sjemenske proizvodnje. Poljska kvaliteta sjemena se u procesu dorade i skladištenja nastoji što više očuvati, jer na taj način ostvarujemo maksimalni genetski potencijal kultivara. Ovim istraživanjem je utvrđena energija klijanja i klijavost sjemena hibrida kukuruza Ossk499, Ossk 552, Ossk 617 i hibrida suncokreta Luka i Apolon, nakon skladištenja od 12 mjeseci u podno betonskom skladištu (temperatura zraka 15-18°C i relativna vlaga zraka 65-70%). Sjeme hibrida kukuruza pripremljeno je u tri tretmana; T-1 kontrola, dorađeno-netretirano sjeme, T-2 (aktivna tvar fludioksonil+M-metalaksil, doza 100ml/100kg semena), T-3 (aktivna tvar karboksin+tiram, doza 500ml/100kg sjemena+ aktivna tvar imidaklopirid, doza 0,6l/100 kg semena) a hibridi suncokreta u tretmanima; T-1 kontrola, dorađeno-netretirano sjeme, T-2 a.t. Apron XL 350 ES + Gaucho FS 600 i T-3 Apron XL 350 ES + Poncho FS 600).

Na osnovu dobivenih rezultata istraživanja utvrđeno je značaj genotipa i primjene insekticida na vrijednosti energije klijanja i klijavosti sjemena tijekom skladištenja. Tretiranje sjemena hibrida kukuruza i suncokreta s pripravkom Gauchom FS 600 najviše smanjuje početnu energiju klijanja i klijavost semena kao i u svim dužinama i uslovima skladištenja semena.

**Ključne riječi: kukuruz, suncokret, tretman, sjeme, energija klijanja, klijavost, skladištenje**